Vzgojno-izobraževalna organizacija

Srednja šola Izola - Scuola media Isola

Ulica Prekomorskih brigad 7

Ustanovitelj vzgojno-izobraževalne organizacije: Republika Slovenija

Vzgojno-izobraževalna organizacija je organizirana kot vzgojno-izobraževalni zavod

SAMOEVALVACIJSKO POROČILO

ZA ŠOLSKO LETO 2020/2021

Poročilo je pripravila Komisija za kakovost

Izola, september 2021

1. **Predstavitev šole**

Vlada Republike Slovenije je na 41. redni seji dne 12. 12. 2012 sprejela sklep o ustanovitvi javnega vzgojno-izobraževalnega zavoda »Srednja šola Izola – Scuola media Isola«. Organizacija šole Srednja gostinska in turistična šola Izola in Srednja zdravstvena šola Izola sta se 1. 1. 2013 združili v nov zavod Srednjo šolo Izola, ki je njun pravni naslednik.

Zavod je ustanovljen, da bi usposabljali ustrezen kader za delo v različnih poklicih na ravni srednjega poklicnega, srednjega strokovnega in poklicno tehniškega izobraževanja. Dijaki se izobražujejo za poklice v gostinstvu, turizmu, vzgoji predšolskih otrok, zdravstvu in kozmetiki.

Šolanje omogočamo dijakom iz bližnje in širše okolice, zato deluje v sklopu zavoda dijaški dom. V zavodu imamo tudi restavracijo odprtega tipa, kjer lahko izvajamo praktično usposabljanje z delom, v katerem dijaki gastronomskih in turističnih smeri spoznavajo dinamiko realnega delovnega procesa in skupno odgovornost za kakovost opravljenega dela. Dijaki ostalih smeri opravljajo praktično usposabljanje z delom izven šole pri različnih delodajalcih (zdravstvenih ustanovah, kozmetičnih salonih, vrtcih, hotelih in restavracijah ipd.).

Šola je organizirana kot enovit zavod, vendar lahko ravnatelj znotraj šole organizira notranje poslovne enote, če je to potrebno zaradi racionalnejše in bolj učinkovite organizacije dela in izkoristka prostorskih in kadrovskih zmogljivosti, vrste programov in drugih spremljajočih služb ter drugih dejavnosti šole.

Za pouk smo uporabljali prostore na dveh lokacijah – Izola, Polje 41 in Izola, Prekomorskih brigad 7. Na lokaciji Izola, Polje 41 smo izvajali programa Kozmetični tehnik in Zdravstvena nega, na lokaciji Izola, Prekomorskih brigad 7 pa programe Gastronomske in hotelske storitve, Gastronomija in turizem, Predšolska vzgoja in Gastronomija. Na drugi lokaciji sta se poleg izvajanja srednješolskega in poklicnega izobraževanja izvajali še dejavnost dijaških domov ter druga dejavnost.

Za uresničevanje izobraževalnih programov in učnih ciljev smo poskušali zagotoviti ustrezne učne prostore in ustrezno didaktično opremo. Splošne učilnice so opremljene z računalniki in LCD projektorji, štiri učilnice imajo interaktivno tablo. Praktični pouk zdravstvene nege je potekal v ustrezno opremljenih specializiranih učilnicah na šoli ter v Splošni bolnišnici Izola. Praktični pouk kozmetične nege, turizma, kuharstva in strežbe je potekal v specializiranih učilnicah na šoli. Dijaki programa Predšolska vzgoja so uporabljali za pouk ustvarjalnega izražanja in umetnosti sodobno opremljene specializirane učilnice. Kljub težkemu finančnemu položaju smo poskušali na obeh lokacijah vzdrževati optimalne pogoje za kakovostno vzgojno izobraževalno delo. Šola nima lastne telovadnice. Na lokaciji Izola, Prekomorskih brigad 7 nimamo ustreznega prostora za pouk športne vzgoje, zato uporabljamo športno dvorano Arrigoni, ki je v bližini šole (oddaljena je približno tristo metrov). Center za kulturo, šport in prireditve Izola, ki je v Občini Izola pristojen za vzdrževanje športnih objektov, jo skuša vzdrževati po najboljših močeh. Trenutno je uporaba telovadnice Arrigoni za nas najboljša rešitev, seveda pa bomo poskušali še naprej iskati potrebna sredstva za trajno ureditev ustreznih prostorov za športno vzgojo vseh naših dijakov. Tudi na lokaciji Polje 41 nimamo prostora za športno vzgojo, bomo pa v prihodnjem šolskem letu namesto najete telovadnice Osnovne šole Anton Ukmar iz Kopra uporabljali rokometno dvorano v Izoli.

**2. Izboljšanje materialnih pogojev**

V šolskem letu 2020/2021 smo precej izboljšali materialne pogoje na šoli s pridobitvijo več računalnikov, prenosnikov (namenjenih strokovnim delavcem in dijakom za izobraževanje na daljavo, dodatno ureditvijo učilnic, preureditev učilnice iz trim kabineta in obnovo dijaških sob. Opravili smo številna vzdrževalna in investicijska dela.

**3. Organizacija, obseg in uresničevanje vzgojno-izobraževalnega dela**

a. Vpis

Akcijski načrt za vpis je bil usklajen z rokovnikom Ministrstva za izobraževanje, znanost in šport. V šolskem letu 2020/2021 smo na šoli imeli (v skladu s Pravilnikom o normativih in standardih in številom vpisanih dijakov) 22 oddelkov in 6 skupine. V šoli je bilo 680 dijakov.

Za šolsko leto 2017/2018 je MIZŠ sprejelo sklep o poskusu »Uvajanje vajeniške oblike izvedbe programov srednjega poklicnega izobraževanja«. Poskus se je izvajal v štirih programih srednjega poklicnega izobraževanja, med njimi je tudi program Gastronomske in hotelske storitve SI. Za izvajanje poskusa je bilo izbranih 7 srednjih šol, med temi tudi naša. Z vključitvijo v vajeništvo so dijaki-vajenci 50 % časa trajanja izobraževalnega programa vključeni v praktično usposabljanje v podjetjih, kjer se pod vodstvom mentorja postopno vključujejo v delo. Projekt vodi Center za poklicno izobraževanje RS.

Program gastronomske in hotelske storitve smo morali ustrezno prilagoditi za vajeniško obliko izobraževanja. Z organizacijskim modelom sta se ukvarjata:

- delovna skupina za vsebinsko pripravo kataloga praktičnega usposabljanja za program Gastronomske in hotelske storitve SI, v kateri sta Milica Živkovič in Branko Miklobušec in - delovna skupina za pripravo izvedbenega dela kataloga praktičnega usposabljanja za program Gastronomske in hotelske storitve SI, v kateri sodelujeta Nataša Valenčič Pogačnik in Dejan Mužina.

Poskus je trajal do decembra 2020.

b. Dijaki s posebnimi potrebami

V šolskem letu 2020/2021 je bilo na šoli v izobraževanje vključenih 76 dijakov s posebnimi potrebami z ustreznimi odločbami o usmeritvi.

c. Nadarjeni dijaki

V šolskem letu 2020/2021 je bilo na šoli v izobraževanje vključenih 9 dijakov (4 dijaki 1. letnika, 2 dijaka 2. Letnika, 1 dijak 3. Letnika in 2 dijaka 4. letnika), prepoznanih kot nadarjeni. Za dijake je bilo uvedeno diferencirano delo pri pouku, sodelovali so v različnih projektih, tekmovanjih, krožkih in različnih prireditvah. Individualiziran program oziroma pedagoška pogodba po individualnem razgovoru glede na želje staršev nista bila izdelana.

d. Dijaki priseljenci

V šolskem letu 2020/2021 je šolo obiskovalo 8 dijakov tujcev. Za dijake, katere materni jezik ni slovenski ali niso končali osnovnošolskega izobraževanja v Republiki Sloveniji ter niso predložili potrdila o znanju slovenščine na ravni A2, je šola za te dijake organizirala tečaj slovenščine, ki ga je obiskovalo 7 dijakov. Skupaj je bilo izvedenih 230 ur tečaja slovenščine za dijake tujce. Tečaj sta vodili vodila Katerina Savarin in Diana Košir.

e. Realizacija pouka in interesnih dejavnosti

Število realiziranih ur v šolskem letu, ki so jih opravili učitelji z ustrezno vrsto in stopnjo izobrazbe, opredeljenih z učnimi načrti posameznih programov, je 32919. Število načrtovanih ur po predmetniku je bilo 32715.

Obseg vzgojno-izobraževalnega dela, ki je določen s predmetniki, učnimi načrti in Pravilnikom o normativih in standardih za izvajanje izobraževalnih programov in vzgojnega programa na področju srednjega šolstva (razviden iz Letnega delovnega načrta za leto 2020/2021), je realiziran 100 %.

Zaradi Odloka o začasni prepovedi zbiranja ljudi v zavodih s področja vzgoje in izobraževanja ter univerzah in samostojnih visokošolskih zavodih ni bil v celoti realiziran načrt interesnih dejavnosti 2200 ur (v skladu z LDN za šolsko leto 2020/2021)

Organizacijo vsebin interesnih dejavnosti so izpeljali učitelji, zadolženi po Letnem delovnem načrtu 2020/2021.

f. Učni uspeh ob koncu šolskega leta 2019/2020 (stanje 31. 8. 2020)

Šolsko leto 2020/2021 je zaključilo 616 dijakov (93 %), neuspešnih je bilo 45 (7 %). Glede na šolsko leto 2019/2020 (94 %) je bila uspešnost šole v letošnjem šolskem letu (93 %) nižja za 1 %. V primerjavi med programi je najnižji učni uspeh v programu Gastronomske in hotelske storitve SI. Vzrok je v 1. letniku navedenega programa, kjer je bilo kar 6 od 16 dijakov (37 %) neuspešnih. Slabši učni uspeh so dosegli tudi dijaki 1. letnika programa Zdravstvena nega (20 % neuspešnih), 1. letnika letnika programa Gastronomija in turizem (16 % neuspešnih) ter oddelek 2. letnika programa Kozmetični tehnik (14 % neuspešnih). Najuspešnejši so bili dijaki v programu Predšolska vzgoja (98 %), sledijo dijaki programa Gastronomija (95 %) in Kozmetični tehnik (94 %), dijaki programa Gastronomske in hotelske storitve, pa so dosegli najnižji učni uspeh (82 %). Po letnikih so bili najuspešnejši dijaki 5. letnika (100 %), 4. letnika (98 %), sledijo dijaki 3. letnika (97 %), dijaki 2. letnika (94 %) ter dijaki 1. letnika (85 %). Dijaki oddelkov 4.AGTT, 3.KT, 4.KT, 1.PV, 3.PV, 4.PV, 2.BZN,4.BZN so bili 100 %.

g. Zaključni izpit/poklicna matura

K zaključnemu izpitu (junijski in avgustovski rok) je pristopilo 12 dijakov, 12 dijakov je opravilo zaključni izpit, uspešnost je bila 100 %. Uspeh na zaključnem izpitu je bil v primer-javi z lanskim letom enak. Poklicno maturo (junijski in avgustovski rok) je opravljalo 144 dijakov, 131 je bilo uspešnih (91 %). V primerjavi z lanskim letom je bil uspeh na poklicni maturi nižji, za 4 % od lanskega. Neuspešni dijaki imajo možnost opravljati izpite v naslednjih rokih.

Imeli smo 7 zlatih maturantov, 5 dijakov pa je doseglo vse možne točke – diamantni maturanti.

**4. Uveljavljanje dijaka kot subjekta v vzgojno-izobraževalnem procesu**

Na šoli sta delovali dve skupnosti dijakov, ki sta bili zelo aktivni.

1. Skupnost dijakov programov GH, GTT, PV

V šolskem letu 2020/2021 se je sestala sedemkrat, od tega je prvi sestanek potekal v živo, ostali pa na daljavo. Obravnavali so načrt dela dijaške skupnosti, obravnavali in potrdili šolska pravila in domska pravila. Izvedene so bile volitve predstavnikov dijakov v svet za-voda. Predstavniki dijaške skupnosti so se udeležili sej DOS Slovenije in DOS Obale. Dijaška skupnost je med dijaki izvedla anketo v zvezi z napovedano stavko (9.2.2021). Oblikovan je bil logotip Dijaške skupnosti.

Delovanje dijaške skupnosti je bilo tudi v tem šolskem letu, zaradi epidemije COVID-19 oteženo, kljub temu in ravno zato, je bila dijaška skupnosti izredno dejavna. Delovanje dijaške skupnosti se je hitro prilagodilo trenutnim razmeram ter preko spletnih aplikacij in povezav pri-stopilo k reševanju sprotnih težav na področju povezanosti ter problemov pouka na daljavo. Reševali in obravnavali smo številna vprašanja pouka na daljavo: težave s spletnimi povezavami, posredovali v zvezi z nabavo računalnikov dijakom, problematiko vračanja dijakov šolo, prilagoditve glede praktičnega dela mature, pobude o obnašanju dijakov med poukom na daljavo (prižgane kamere), težave v zvezi z ocenjevanjem dijakov na daljavo, težave v zvezi z izostanki dijakov pri pouku na daljavo, samotestiranje dijakov, težave z motivacijo dijakov. Vse težave smo sproti reševali v dogovoru in s podporo ravnateljice in pomočnika ravnateljice.

Dijaška skupnost je odprla javni profil na spletni platformi Instagram z namenom večje obveščenosti, povezanosti ter motivacije za delo dijakov v času epidemije. Preko spletnih orodij smo informirali dijake o ukrepih NIJZ ter obvestil MIZŠ.

Ob zaključku šolskega leta je bila opravljena evalvacija dela ter podan predlog načrta za naslednje šolsko leto, način dela in vrsto akcij, v primeru pouka v živo ali na daljavo. Predsednica dijaške skupnosti programov GH, GTT, PV je bila Julija Možina. Mentorica dijaške skupnosti programov GH, GTT, PV je bila Franka Vilhar.

1. Skupnost dijakov programov KT, ZN

Dijaška skupnost se je v šolskem letu 2020/2021 sestala trikrat, od tega dvakrat na daljavo. Na sestankih so obravnavali naslednje teme: delovanje Dijaške organizacije Slovenije (DOS), sodelovanje v Dijaškem zborniku, obravnavali in potrdili šolska pravila in domska pravila, izvedli volitve predstavnika dijakov v svet šole, ukvarjali so se z disciplino na šoli in v drugih ustanovah (predvsem na ekskurzijah), skrbi za šolski okoliš in šolski inventar, skrbi za čisto in urejeno šolo, kajenjem izven šolskih prostorov, nasiljem med vrstniki, učnim uspehom, šolsko prehrano, šolskim avtobusom, dobrodelnimi akcijami, interesnimi dejavnostmi, dežurstvom, življenjem na šoli ... Izvedli so razpis »Naj dijak«. Večkrat so načeli temo o medsebojnem sodelovanju dijakov, o izkazovanju pripadnosti dijakov šoli, o sodelovanju dijakov v ostalih oblikah življenja na šoli (proslave, prireditve, dan odprtih vrat, informativni dan) in izven nje. Pregled opravljenih nalog:

Potrditev Šolska pravila in Pravila šolske prehrane.

Obravnava discipline na šoli in drugih ustanovah (strokovne ekskurzije).

Skrb za urejenost šolskih prostorov.

Dogovor o pomoči dijakom s slabšim učnim uspehom.

Obveščanje dijakov o aktualnih razpisih in natečajih in tekoči problematiki: na sestankih ter na oglasni deski.

Predsednica dijaške skupnosti programov KT in ZN je bila Amina Fejzić. Mentorica dijaške skupnosti programov KT in ZN je bila Suzana Zugan.

**5. Aktivne metode dela**

Poleg frontalnega pouka se uveljavljajo predvsem druge oblike pouka (skupina, dvojice, individualno delo, projektno delo). Razveseljuje dejstvo, da se vedno več učiteljev odloča za aktivne metode dela, s katerimi omogočajo večje uveljavljanje dijakov in razvijanje njihovih ustvarjalnih sposobnosti: seminarske naloge, raziskovalni projekti, tekmovanja.

V prenovljenih programih je uspešno projektno delo v obliki projektnih tednov oz. projektnih dni.

- V srednjem poklicnem izobraževanju – program Gastronomske in hotelske storitve (SI) so bili v oktobru 2020 načrtovani projektni dnevi: Šola nekoliko drugače – integrirana pridelava v Slovenski Istri. Načrtovane aktivnosti se zaradi ukrepov za zajezitev epidemije COVID-19 niso izvedle.

- V srednjem strokovnem izobraževanju – program Gastronomija in turizem so bili v oktobru 2020 načrtovani projektni dnevi: Šola nekoliko drugače. Načrtovane aktivnosti, se zaradi ukrepov za zajezitev epidemije COVID-19 niso izvedle.

- V srednjem strokovnem izobraževanju – program Kozmetični tehnik, 1.–4. letnik je bil oktobra 20202 izveden projektni dan: Zgodovina, umetnost in kozmetika, februarja 2021 je bil izveden za dijake 4. letnika in projektni dan: Kozmetične veščine.

- V srednjem strokovnem izobraževanju – program Predšolska vzgoja, 1. letnik so bili v oktobru 2020 načrtovani projektni dnevi: Šola nekoliko drugače – Šola in okolica. Načrtovane aktivnosti, se zaradi ukrepov za zajezitev epidemije COVID-19 niso izvedle.

- V srednjem strokovnem izobraževanju – program Predšolska vzgoja, 2. letnik in 3. letnik so bili v novembru 2020 načrtovani projektni dnevi: Šola nekoliko drugače – Vrtec na obisku. Načrtovane aktivnosti, se zaradi ukrepov za zajezitev epidemije COVID-19 niso izvedle.

- V srednjem strokovnem izobraževanju – program Predšolska vzgoja, 4. letnik so bili v oktobru 2020 načrtovani projektni dnevi: Šola nekoliko drugače – Promocija šole. Načrtovane aktivnosti, se zaradi ukrepov za zajezitev epidemije COVID-19 niso izvedle.

- V srednjem strokovnem izobraževanju – program Zdravstvena nega, 4. letnik je bil februarja 2021 (4.AZN) in marca 2021 (4.BZN) izveden projektni dan: Negovalne intervencije.

- V poklicno-tehniškem izobraževanju – program Gastronomija, 1. letnik so bili v oktobru 2020 načrtovani projektni dnevi: Šola nekoliko drugače – Dediščina v turizmu in gostinstvu – Antični časi – Rimljani v naših krajih. Načrtovane aktivnosti, se zaradi ukrepov za zajezitev niso izvedle.

- V poklicno-tehniškem izobraževanju – program Gastronomija, 2. letnik so bili v oktobru 2020 načrtovani projektni dnevi: Šola nekoliko – Istrska kulinarika in vina – Martinova pojedina. Načrtovane aktivnosti, se zaradi ukrepov za zajezitev epidemije COVID-19 niso izvedle.

**6. Interesne aktivnosti**

Naši dijaki so (glede na svoje interese) vključeni v različne interesne aktivnosti, tako da na šoli deluje šolsko kulturno društvo s svojimi sekcijami, šolsko športno društvo, turistični krožek, krožek gastronomije, geografsko planinski krožek, knjižničarski krožek, zgodovinsko in umetnostno-zgodovinski krožek, krožek prostovoljcev ter komorne skupine. V letošnjem šolskem letu so na samo izvedbo aktivnosti močno vplivale zdravstvene razmere. Na šoli smo tako izvedli vrsto aktivnosti; podrobnejša poročila o interesnih dejavnostih so sestavni del Poročila o Letnem delovnem načrtu 2020-2021.

**7. Tekmovanja**

- Tekmovanje za angleško bralno značko EPI READING BADAGE – 2 zlati in 13 srebrnih priznanj.

- Državno tekmovanje iz italijanskega jezika – 1 zlato in 1 bronasto priznanje.

- Državno srečanje mladih raziskovalcev Slovenije – 1 bronasto priznanje.

- Državno tekmovanje iz znanja o sladkorni bolezni – 2 srebrni priznanji.

**8. Druge aktivnosti**

a) Sodelovanje s starši

Svet staršev se je sestal na dveh rednih sejah (28. 09. 2020 in 19.1.2021, ki je potekala na daljavo. Svet staršev je na seji obravnaval Letni delovni načrt, Poročilo o Letnem delovnem načrtu, Poročilo Šolskega sklada in predlog upravnega odbora Šolskega sklada o višini prispevkov staršev v šolskem letu 2020/2021. Svet staršev je imenoval enega predstavnika v komisijo za kakovost, enega predstavnika v upravni odbor šolskega sklada in tri predstavnike v svet zavoda.

V šolskem letu 2020/2021 smo izvedli dva redna roditeljska sestanka – prvi roditeljski sestanek je potekal med 15. in 22. 9. 2020, drugi roditeljski sestanek 1. 2. 2021.

Vse načrtovane govorilne ure v popoldanskem času so bile izvedene na daljavo. Starši so imeli dostop do učiteljev po elektronski pošti in drugih komunikacijskih kanalih.

b) Šolski sklad

V upravnem odboru sklada delujejo predstavniki šole, predstavniki dijakov in predstavniki staršev dijakov. Upravni odbor se v šolskem letu 2020/2021 zaradi razmer povezanih s COVID-19 ni sestal, zato tudi nismo izdali poslali položnic za plačilo prispevka za šolski sklad.

c) Sodelovanje z Zavodom RS za šolstvo in šport in Centrom RS za poklicno izobraževanje

V letošnjem šolskem letu smo sodelovali v dveh nacionalnih projektih Zavoda RS za šolstvo – NAMA – POTI, OBJEM in razvojni nalogi Ustvarjanje učnih okolij za 21. stoletje. S Centrom RS za poklicno izobraževanje smo sodelovali pri pripravi prilagoditev poklicne mature in zaključnega izpita v prilagojenih razmerah.

d) Sodelovanje z osnovnimi šolami

V šolskem letu 2020/2021 smo na obalnih OŠ izvedli predstavitev za učence, ki so potekale na daljavo. Učencem so bili predstavljeni vsi poklici za katere izobražujemo na šoli. Svetovalni delavki in vodstvo šole je z OŠ sodelovalo pri usmerjanju in spremljanju učencev.

e) Sodelovanje z okoljem

V družbeno življenje občine in širšem Obalnem področju smo se vključevali z raznimi sodelovanji in projekti na preventivnem, kulturnem, zdravstvenem, socialnem, gospodarskem in izobraževalnem področju. Pri vključevanju smo sodelovali z raznimi organizacijami in institucijami:

- Center za kulturo, šport in prireditve Izola,

- Center za socialno delo Izola, Koper, Piran,

- Društvo ledvičnih in dializnih bolnikov,

- Društvo Spominčica,

- Društvo Vita,

- Društvo za boljšo kakovost življenja – Kažipot,

- Univerza na Primorskem, Fakulteta za humanistične študije Koper,

- Univerza na Primorskem, Fakulteta za turistične študije – Turistica,

- Univerza na Primorskem, Fakulteta za vede o zdravju Izola,

- Univerza na Primorskem, Študentski domovi,

- Galerija Insula,

- Gospodarsko interesno združenje Izola,

- Gostinska in turistična podjetja na Primorskem,

- Javni sklad RS za kulturne dejavnosti, Območna izpostava Izola,

- Obalne srednje šole,

- Obalni dijaški domovi,

- Obalno društvo za boj proti raku,

- Občina Izola,

- Policijska postaja Izola,

- Policijska uprava Koper,

- Primorske novice,

- Radio Koper,

- Rdeči križ Izola,

- Turistično informacijski center Izola in Koper,

- Univerzitetni inkubator Primorske,

- Javni zavod za spodbujanje podjetništva in razvojne projekte Izola,

- VIZ Vrtec Mavrica Izola,

- Zdravstveni dom Izola,

- Zveza društev diabetikov Slovenije, Društvo diabetikov Koper,

- Zveza slepih in slabovidnih Slovenije.

f) Sodelovanje v projektih

f. 1. Projekt ERASMUS+ - strateška partnerstva – Ključni ukrep 2 – strateška partnerstva na področju izobraževanja in usposabljanja – Ali si žejen? (SOIF)

Projekt je načrtovan za obdobje od 1. 9. 2018 do 31. 8. 2020. Zaradi epidemije COVID-19 je projekt podaljšan do 28. 2. 2021. Cilji projekta so proučevanje vode in njene uporabe ter uporabe z njo povezanih virov za delo na profesionalnih kompetencah povezanih z gastronomijo in turizmom. V projektu smo obravnavali vodo, kot pomemben vir za razvoj turizma in promocijo območij kulturne in naravne dediščine, pomen vode v gastronomiji in za zdrav način življenja. V sklopu projekta smo oblikovali predloge za varčevanjem z vodo zlasti v turističnih središčih. V šolskem letu 2020/2021 smo izpeljali predvideni aktivnosti učenja, poučevanja in usposabljanja dijakov, ki bi morali biti izvedeni v šolskem letu 2019/2020, in sicer v Italiji in pri nas, vendar sta zaradi razmer povezanih z epidemijo COVID-19, odpadli. Tako smo se v času od 14. 12. 2020 do 18. 12. 2020 udeležili virtualne mobilnosti, ki jo je organizirala šola iz Sant'Agata di Militello-Italija. V času od 25. 1. 2021 do 29. 1. 2021 pa smo na šoli virtualno gostili 26 dijakov in 14 učiteljev iz partnerskih šol.V projekt so bile vključene šole iz Saint Amand Montrond-Francija, Namestevo-Slovaška,Coesfeld-Nemčija, Sant'Agata di Militello-Italija in naše šole. Koordinator projekta: Dejan Mužina.

f. 2. Projekt ERASMUS+ - strateška partnerstva – Ključni ukrep 2 – sodelovanje za inovacije in izmenjavo dobrih praks – Climate Is Changing. Let's Change Climate. Make Difference Together/Podnebje se spreminja. Spremenimo podnebje. Skupaj naredimo razliko. (CCLCCMDT)

Projekt je načrtovan za obdobje od 1. 9. 2020 do 31. 8. 2022. Zaradi epidemije COVID-19 je projekt podaljšan do 31. 8. 2023. Projekt želi spodbuditi dijake, da se popolnoma zavedajo svoje vloge v okolju, spoznajo okolje in težave povezane z netrajnostnim izkoriščanjem okolja (upravljanje naravnih virov, vpliv hrane na okolje, onesnaževanje, nastajanje odpadkov, spremembi ekosistemov … ). Cilji projekta so razviti občutljivost dijakov do okoljskih vprašanj, izobraževati o trajnosti in krožnem gospodarstvu, spremembi vedenja in življenjskega sloga, poglobiti znanje o zdravstvenem stanju na ozemlju ter o naravni dediščini ozemlja in tako omogočiti razvoj trajnostnega turizma. V šolskem letu 2020/2021 smo na daljavo izvedli 1. projektni sestanek koordinatorjev, na katerem smo dogovorili okvirni koledar dejavnosti ter določili aktivnosti, ki se izvajajo pri projektnih partnerjih. V mesecu januarju 2021 smo na šoli izvedli natečaj za logotipa projekta Erasmus+. Med prejetimi predlogi je šolska žirija, na podlagi sprejetih meril, ocenila in izbrala logotip, ki smo ga predstavili mednarodni žiriji za izbor logotipa projekta. Na mednarodnem izboru, ki je potekal 11. 3. 2021, na daljavo, je mednarodna žirija, sestavljena iz ravnateljev in koordinatorjev šol vključenih v projekt izbrala logotip projekta. V projekt so vključene šole Istituto Professsionale di Stato per i Servizi Enogastronomici e dell'Ospitalita Alberghiera G. Falcone iz Giarre – Italija, Agrupamento de Escolas Romeu Correia iz Almadre – Portugalska, 2 Epal Kalas iz Kavale – Grćija, Lycee de Gascogne Hotellerie et Tourisme iz Bordeaux-a - Talence - Francija in naše šole. Koordinator projekta: Nataša Valenčič Pogačnik.

f. 3. Projekt ERASMUS+ - strateška partnerstva – Ključni ukrep 2 – sodelovanje za inovacije in izmenjavo dobrih praks – One, Two, Tree! Plant and Let it Grow/Ena, dva, drevo! Posadi in pusti naj raste (1, 2, TREE)

Projekt je načrtovan za obdobje od 30. 12. 2020 do 29. 12. 2022. Zaradi epidemije COVID-19 je projekt podaljšan do 29. 12. 2023. Projekt je osredotočen na les in z njim povezanim življenjem. Osredotočen bo na gozd kot ekosistem, ki ima velik vpliv na okolje in kakovost zraka, ki ga dihamo. Obravnaval bo vlogo gozda – proizvodno, ekološko in socialno. Drevesa in njihovi plodovi so zelo pomembni v gastronomiji in dekoracijah prostorov. Vsaka država partnerica bo pripravila lokalne recepte v povezavi s plodovi in s sokom dreves. V projektu bomo obravnavali tudi les kot gradbeni material, obiskali bomo kraje kjer les predelujejo, vključili vanj tudi podjetniški vidik v povezavi z razumnim izkoriščanjem lesa. Velik poudarek bo na trajnostnem razvoju in ohranjanju okolja povezavi s podnebnimi spremembami. V vsaki državi partnerici bomo zasadili tipična drevesa, s katerimi bomo trajnostno obeležili naš projekt in sam program Erasmus+. V času projekta bodo potekale številne izmenjave dijakov in učiteljev. V šolskem letu 2020/2021 zaradi ukrepov za zajezitev epidemije COVID-19 nismo izvedli načrtovanih aktivnosti. V projekt so vključene šole Lycee professionnel Jean Guehenno iz Saint Amand Montrond – Francija, Sukromna Spojena skola EDUCO iz Namesteva – Slovaška, Oswald-von-Nell-Breuning-Berufskolleg iz Coesfelda – Nemčija, ITET »G. Tomasi di Lampedusa« iz Sant'Agate di Militello – Italija in naše šole. Koordinator projekta: Dejan Mužina.

f. 4. Projekt OBJEM

Srednja šola Izola sodeluje z Zavodom za šolstvo RS v projektu OBJEM (Ozaveščanje Branje Jezik Evalvacija Modeli), ki zajema »razvoj in udejanjanje inovativnih učnih okolij in prožnih oblik učenja za dvig splošnih kompetenc« v sklopu »bralna pismenost in raz-voj slovenščine«. V šolskem letu 2020/2021 smo se kot razvojna šola s ciljem razviti in preizkusiti pedagoške pristope in strategije, ki bodo pripomogle k celostnemu in kontinuiranemu vertikalnemu razvoju bralne pismenosti s poudarkom na razvoju bralnih veščin, motiviranosti za branje, zmožnosti razumevanja prebranega in pojmovanju branja kot vrednote priključili projektu OBJEM (Ozaveščanje Branje Jezik Evalvacija Modeli). V četrtem letu delovanja od petih (projekt traja do leta 2022) smo se člani razvojnega tima, v katerem so profesorji različnih delovnih področij, sestajali najmanj enkrat mesečno v skupini, večkrat pa tudi individualno z vodjo tima. Pripravili smo analizo stanja šole glede bralne pismenosti in delovanja šolske knjižnice in se odločili, da bo naša prioriteta v projektu dvig bralne pismenosti s poudarkom na posodobljeni vlogi šolske knjižnice. Pripravili smo operativni načrt VIZ, individualna raziskovalna vprašanja in operativne individualne načrte. V letne in dnevne priprave smo začeli vnašati 9 gradnikov bralne pismenosti, kar naj bi v naslednjih letih z razvojem in preizkušanjem različnih modelov prispevalo k dvigu bralne pismenosti. Tekom leta smo se udeležili vseh pripravljenih srečanj, konferenc knjižničarjev in izobraževanj z različnimi vsebinami (od multimodal-nih besedil do digitalne pismenosti …). Pripravili smo načrt dela za šolsko leto 2021/2022. Koordinatorica projekta: Lučka Jevnikar.

f. 5. Projekt NA-MA POTI (NAravoslovno MAtematična Pismenost, Opolnomočenje, Tehnologija in Interaktivnost)

V okviru Zavoda za šolstvo RS sodelujemo kot implementacijski zavod v projektu: »Raz-voj in udejanjanje inovativnih učnih okolij in prožnih oblik učenja za dvig splošnih kompetenc« v sklopu naravoslovna in matematična pismenost: spodbujanje kritičnega mišljenja in reševanja problemov (v trajanju od 4. 11. 2016 do 30. 6. 2022). Cilj projekta je razviti in preizkusiti pedagoške pristope in strategije, ki bodo tudi z vključevanjem novih tehnologij pripomogle k celostnemu in kontinuiranemu vertikalnemu razvoju naravoslovne, matematične in drugih pismenosti (finančne, digitalne, medijske …) otrok, učencev in dijakov od vrtcev V letošnjem šolskem letu so bila izvedena štiri srečanja implementacijskih zavodov (na daljavo), implementacijski tim na šoli pa se je udeležil 4 delovnih srečanj. V šolskem letu 2020/2021 je potekalo preizkušanje primerov dejavnosti in evalvacija izvedenih dejavnosti ter pripravo izvedbenega kurikula. Člani šolskega tima so izvajali dejavnosti, medsebojno hospitirali, se izobraževali in usposabljali. Člani tima so izvedli dva primera dejavnosti. Koordinatorica projekta: Maja Nanut.

f. 6. Projekt Mobility for training in vocational education and training

Projekt poteka v sodelovanju s srednjo šolo SUGS »Lazar Tanev« iz Skopja, Makedonija, s katero poteka izmenjava dijakov in učiteljev pri izvajanju praktičnega usposabljanja z delom. Dijakom iz Makedonije na šoli zagotovimo delovno mesto za praktično usposabljanje z delom na področju gostinstva in turizma. S tem omogočimo mednarodno izkušnjo ter razumevanje socialnih in kulturnih razlik. Zaradi razmer povezanih z epidemijo COVID-19 se projekt v letošnjem letu ni izvedel.

f. 7. Projekt Slovenska mreža zdravih šol

V projekt je vključenih 324 šol. Glavni namen je promocija zdravja v šolskem okolju, kjer lahko z načrtovanim in usmerjenim delovanjem za krepitev zdravja vplivamo na bolj zdrav življenjski slog in s tem na boljše zdravje otrok in kasneje odraslih. Na šoli delujeta dva šolska tima, ki vključujeta zaposlene na šoli, predstavnike dijakov, staršev, zdravstvene službe in lokalne skupnosti. Letošnja rdeča nit projekta je bila Čas za zdravje je čas za nas.

Izvedene so bile naslednje aktivnosti:

- ozaveščanje o uporabi mask in higienskih priporočilih v času epidemije COVID-19;

- izvajali minute za zdravje in sproščanje – aktivni odmori;

- v času pouka na daljavo dvakrat mesečno aktiviranje dijakov »Čas zase« z različnimi delavnicami (kuhanje/pečenje, zabavne igre, sproščanje, nega telesa, samomasaža, gibanje, različne telesne vaje …);

- 10. slovenski tradicionalni zajtrk na daljavo, kjer so si dijaki doma pripravili zajtrk, ga poslikali ter predstavili;

- delavnice o pomenu lokalno pridelane hrane, podpiranju slovenskih pridelovalcev hrane, prizadevanju za ohranjanje zdravega okolja z varovalnimi postopki pridelave hrane in zmanjševanju količine zavržene hrane ter pomenu uživanja zdrave hrane za vzdrževanje telesa v dobri in zdravi kondiciji;

- obeležitev svetovnega dneva boja proti AIDS-u;

- sodelovali v pobudi NIJZ za zahvalo zdravstvenim delavcem, pri ustvarjanju čestitk, lepih misli, pesmi, risb in fotografij;

- ozaveščanje dijakov o delovanju spletne svetovalnice »To sem jaz«;

- obeležili dan spanja z različnimi infografikami;

- pripravili video - prehranski načrt v času COVID-19, s prehranskim načrtom, oblikovanjem zdravega krožnika, nakupu hrane, preprečevanjem okužb preko hrane, učinkovitemu vodenju gospodinjstva, ohranjanju telesne mase;

- izvedli delavnice o varni spolnosti »Mladostnik in spolnost«;

- izvedli pohod na Slavnik.

Koordinatorici projekta: Cecilija Žižek Đerić, Nataša Valenčič Pogačnik.

f. 8. Projekt Rastem s knjigo

V šolskem letu 2020/2021 SŠ Izola je sodelovala pri izvedbi nacionalnega projekta spodbujanja bralne kulture »Rastem s knjigo SŠ 2018 – izvirno slovensko mladinsko leposlovno delo vsakemu dijaku prvega letnika«. Projekt izvaja Javna agencija za knjigo RS (JAK) v sodelovanju s splošnimi knjižnicami, slovenskimi osnovnimi šolami, osnovnimi šolami s prilagojenim programom, zavodi za vzgojo in izobraževanje otrok in mladostnikov s posebnimi potrebami, zamejskimi osnovnimi šolami, javnimi in zasebnimi sred-njimi šolami in srednjimi šolami v zamejstvu. Cilji nacionalnega projekta »Rastem s knjigo SŠ« so: spodbujanje dostopnosti kakovostne in izvirne slovenske mladinske leposlovne literature; promocija vrhunskih domačih ustvarjalcev mladinskega leposlovja; spodbujanje motivacije za branje pri dijakih in njihova obiskovanja splošnih knjižnic; motivacija založnikov k večjemu vključevanju sodobnih slovenskih piscev v založniške programe ter povečevanje deleža izdanega izvirnega slovenskega leposlovnega mladinskega leposlovja. V šolskem letu 2020/2021 zaradi ukrepov za zajezitev epidemije COVID-19 nismo izvedli načrtovanih aktivnosti. Koordinatorja projekta: Lučka Jevnikar, Robin Krampf.

f. 9. Projekt Mladim se dogaja

Projekt Javne agencije Spirit Slovenija v katerem sodelujemo kot vodilni partner skupaj s Srednjo šolo Pietro Coppo Izola, Osnovno šolo Dante Alighieri Izola, Osnovno šolo Vojke Šmuc Izola in Osnovno šolo Livade spodbuja ustvarjalnost in inovativnost do podjetnosti. V projektu mladi spoznavajo podjetniško okolje, se srečajo s podjetniki in krepijo sposobnost pri nadaljnjem šolanju in morebitnem vstopu v podjetniški svet ter spoznajo pri-mere dobre prakse. V šolskem letu 2020/2021 zaradi ukrepov za zajezitev epidemije COVID-19 nismo izvedli načrtovanih aktivnosti. Koordinatorica projekta: Manuela Kuzmin Delgiusto.

f. 10. Projekt »Usposabljanje mentorjev za izvajanje praktičnega usposabljanja po izobraževalnih programih za pridobitev izobrazbe v letih 2016-2021«

Šola se je kot konzorcijski partner priključila konzorciju izvajalcev usposabljanja mentor-jev in sodelovala na javnem razpisu MIZŠ »Usposabljanje mentorjev za izvajanje praktičnega usposabljanja po izobraževalnih programih za pridobitev izobrazbe v letih 2016-2021«. V šolskem letu 2020/2021 zaradi ukrepov za zajezitev epidemije COVID-19 nismo izvedli načrtovanih aktivnosti.Koordinatorica projekta na šoli: Milica Živkovič.

f. 11. Projekt mladinske zveze Brez izgovora Slovenija NO EXCUSE

V mladinski zvezi Brez izgovora Slovenija že vrsto let delujejo na področju osveščanja mladih na področju javnega zdravja in trajnostnega razvoja. Projekt je prilagojen različnim starostnim skupinam. Projekt izvaja Mladinsko združenje Brez izgovora Slovenija. V šolskem letu 2020/2021 zaradi ukrepov za zajezitev epidemije COVID-19 nismo izvedli načrtovanih aktivnosti. Koordinatorja projekta: Mateja Šegec in Dejan Mužina.

f. 12. eTwinning

V šolskem letu 2020/2021 se je platforma eTwining uporabljala za sodelovanje s pomočjo uporabe informacijskih in komunikacijskih tehnologij (IKT) in širjenje pedagoških, družbenih in kulturnih [znanj.](https://sl.wikipedia.org/wiki/Znanje) Sem sodijo izmenjave izkušenj in sodelovanje pri projektih, spletni forum, brezplačno gradivo in mreženje z evropskimi kolegi. Na TwinSpace smo vzpostavili spletno stran projekta Erasmus+-KA2 – Are you thirsty? in projekta Erasmus+-KA2 – Climate Is Changing. Let's Change Climate. Make Difference Together, kjer sta predstavljena projekta, dogodki in izdelki nastali v sklopu projektov.

f. 13. Projekt MeWe – Psihološka podpora za spodbujanje duševnega zdravja in dobrega počutja med mladimi oskrbovalci v Evropi

Evropski konzorcij univerz, raziskovalnih inštitutov in organizacij civilne družbe iz sedmih evropskih držav, v sklopu EU programa Horizont 2020, izvaja projekt Me-We. Slo-venski partner v projektu je Univerza v Ljubljani. Me-We si prizadeva ojačati odpornost mladoletnih oskrbovancev z namenom pozitivno vplivati na duševno zdravje in dobro počutje mladih oskrbovalcev ter omiliti negativne vplive psihosocialnih in okolijskih dejavnikov. Konzorcij bo razvil inovativen okvir primarnih preprečevalnih intervencij, ki ga bo testiral in prilagodil v 6 državah (Švedska, Slovenija, Italija, Nizozemska, Švica in Velika Britanija). Intervencija sloni na opolnomočenju mladih oskrbovalcev z izboljšanim dostopom do virov ter mehanizmov prilagajanja situaciji, kot tudi podpori pri obvezno-stih oskrbe in lastnega razvoja v adolescenci, ko se oblikujeta osebna in socialna identiteta. Projekt je zastavljen od januarja 2018 in se je zaključil marca 2021. V letošnjem šolskem letu je potekala implementacija oz. izvedba delavnic z mladimi oskrbovalci.Sodelujoči v projektu: Liljana Čačić, Suzana Zugan.

f. 14. Razvojna naloga Ustvarjanje učnih okolij za 21. stoletje

Zavod RS za šolstvo je v šolskem letu 2020/2021 pričel z novo raziskovalno nalogo, v katero so vključeni vrtci, osnovne in glasbene šole, šole s prilagojenim programom ter srednje šole. V razvojni nalogi sodelujoči strokovni delavci razvijajo pedagoško prakso, usklajeno z individualnimi potrebami in zmožnostmi otroka/učenca/dijaka, ki temelji na formativnem spremljanju ter zagotavlja optimalen razvoj in učno uspešnost vsakega. V njej učitelji/vzgojitelji spodbujajo aktivno vlogo otrok/učencev/dijakov pri učenju, učeče se vključujejo v sooblikovanje učnega procesa ter jim omogočajo medvrstniško sodelovalno učenje. Ravnatelj podpira in omogoča širjenje spoznanj o dobri praksi in učinkih formativnega spremljanja med učitelje ter vzgojitelje. V šolskem letu 2020/2021 so učitelji pri pouku razvijali formativno spremljanje in se še posebej osredotočali na dejavnike, ki omogočajo pridobivanje znanja in veščin na dijakom zanimiv in privlačen način, ustvarjanje učne klime, v kateri se dijaki dobro počutijo, medsebojno sodelovanje in povezovanje članov projektnega tima. Člani tima so opravili vse predvidene aktivnosti petih sklopov, ki so sestavljeni iz kratkih filmov in nalog: učno okolje, moj pouk, načrtovanje pouka s sodobnimi pristopi, formativno spremljanje, usklajevanje kriterijev vrednotenja dokazov v timskem sodelovanju. Izpeljali so sedem srečanj na daljavo, na katerih so izmenjali izkušnje, evalvirali opravljene aktivnosti ter načrtovali delo. Člani šolskega tima: ravnateljica Adelija Perne, učitelji Miranda Majcan Rajković, Ana Radovčič, Teja Černe, Manuela Kuzmin Delgiusto, Mateja Šegec in Ester Ličen Paladin.

g) Kulturne in javne prireditve

- Organizacija in izvedba Dneva odprtih vrat.

- Organizacija in izvedba informativnega dne.

**9. Šolska prehrana**

S ciljem zagotavljanja kakovostne prehrane in s tem vplivanja na optimalni razvoj dijakov, na razvijanje zavesti o zdravi prehrani in kulturi prehranjevanja ter z namenom vzgajanja in izobraževanja za odgovoren odnos do sebe, svojega zdravja in okolja smo na šoli organizirali šolsko prehrano – malico. Dostop do zdrave prehrane je bil omogočen vsem dijakom.

Organizatorja šolske prehrane sta bili Ornela Gregorič in Sonja Mihalič.

Na šolsko prehrano – malico je bilo prijavljenih ob začetku šolskega leta 409 dijakov oz. 60 % dijakov, ob koncu šolskega leta pa 376 dijakov oz. 55 % dijakov.

V šolskem letu 2020/2021 je na lokaciji Izola, Ulica Prekomorskih brigad 7, kakor tudi na lokaciji Polje 41 zagotavljala šolsko prehrano – malico kuhinja dijaškega doma. Dijaki so lahko zbirali med tremi vrstami malice: toplo, toplo brezmesno ter energijsko in hranilno bogatejšo hladno malico. Zaradi razmer, povezanih s COVID-19, smo večji del šolskega leta lahko dijakom zagotovili le hladno malico.

**10. Izvedba anket med dijaki**

V šolskem letu 2020/2021 smo ob koncu leta ponovno izvedli anketo o počutju na šoli. Anketni vprašalnik o šolski klimi je izpolnilo 159 dijakov, od tega največji delež dijakov in dijakinj programov zdravstvena nega ter gastronomija in turizem. Dijaki zaključnih letnikov niso bili anketirani.

Na vprašanje Ali bi se v program, ki ga obiskujete še enkrat vpisali, je pozitivno odgovorilo letos le dobrih 70% dijakov (lani 85%). Svoje odgovore so tudi razložili, kar nam bo v prihodnje tudi pomagalo. Zaprosili smo jih tudi za mnenje glede programa, ki ga obiskujejo in kaj bi o programu povedal tistim, ki se želijo vpisati na našo šolo. Pri tem smo dobili tudi veliko koristnih odgovorov.

Velik poudarek je bil pri interpretaciji pouka na daljavo. Dijaki so bili nad to obliko pouka večinoma zadovoljni, večji kot lani pa je bil delež takih (27% od tega 9% sploh mi ni bilo všeč, 18% pa ni mi bilo všeč), ki jim pouk ni bil všeč, kar kaže na njihovo zasičenost z delom na daljavo. Po anketah glede pomoči pri učenju je večina dijakov delala sama več kot 75%, nekaj manj kot polovica je navedla pomoč sošolcev na daljavo približno polovica je še navedla, da so si pomagali s sošolci, le desetini so pomagali starši, dobrih 20 % je navedla pomoč učiteljev, manj kot 10 % pa ostalih. Zanimivo je bilo, da so dijaki navedli, da so za učenje od doma porabili manj časa kot v šoli (42 %), več kot v šoli (36 %) in enako kot v šoli (23 %). Ta rezultat tudi pokaže, da smo na šoli zelo pazili na obremenjenost dijakov in na to tudi učitelje opozarjali. Zelo zanimiva je bila tudi povprečna ocena pouka na daljavo po petstopenjski lestvici, in to je bila 3.5, kar je zelo dober rezultat, je sicer nekoliko nižja kot lani (3.7). Z anketo smo tudi pridobili veliko zanimivih predlogov glede tega, kar dijake na šoli moti in kaj bi dijaki pohvalili.

Vse predloge bomo skušali upoštevati in realizirati že v letošnjem šolskem letu, predstavili jih bomo v razredih in tudi učiteljskemu zboru.

**11. Ugotovitve in sklepi**

Na osnovi prikazanih podatkov je mogoče ugotoviti, da je pedagoško delo v preteklem letu potekalo strokovno, v skladu z letnim načrtom in ne glede na težave pri pouku na daljavo, uspešno. Dijakom so v ustrezno opremljenih učilnicah in kabinetih dani dobri pogoji za delo. Svojo izobrazbo in talente lahko uspešno izpopolnjujejo s sodelovanjem pri mnogih interesnih dejavnostih, državnih in mednarodnih projektnih dnevih ter tekmovanjih.